
Da kaba sngewnguh bad sngew- 
burom ia ka balang Nongwar, ngi 
la shon ia ka shithi u saheb E. H 
Williams kumba ka long, khnang 
ban pynsali la ka kum kawci ka 
dulir jong ka histori ; namar ba loh 
ka jot ei bad shu jah noh. Wat ka 
rukom spel dak ka sah thik kumba 
u la thoh, khlem da don jmgpyn- 
kylla ei ei. 





Tang shikyntien kwai 

Ki sngi jong ki jingkulmjir, jong ka bit4 
3 yrthei, jong ka huri hura, ha ka imlang sahlang 
(i don la ka dor ha kito kiba nang ban pyndon- 
kam hok ia ka. Ki jingkulmar, ki jingialeh, ki 
jingiakhih bad ki thma ki long ka bynta pdeng 
jong ka histori. Ryngkat bad kine ka historl ka 
kham shoh bang jyntah, wat lada ka sat ruh. 

Ha kum kita ki sngl set kut, kiba bun ki ia 
muja iyngngai lyn^nglari ha ki dur phlim bidio. 
Ki kynthei bad ki longkmie pat ki pahuh por, 
sngew hateng hateng kum bym lah pynlut ia ka, 
ha ka shet ka tiew, ka shet bam bang bam thiang 
Har rukom ki jait jingbam jingdtb, kiba kham 
phylla phylla, la ioh ban mad ban bam. Kiwei 
pat ki ioh por ban pyrkhat jaitbynriew ha kum 
kita ki sngi set kut. Hynrei katno ngut kiba la 
pynsule kam la kita ki sngi ba pynlynga pynpisa. 
Dei namar kane ka por ba kordor ba me i kitab 
bant i la lah ban ioh mih pyrthei mynta. Ha nga 
hi ki sngi bira pyrthei bad ki sngi set kut ha iing 
ki kham kor bun shah ban la ki sngi ioh iaid 
mon iaid laitluid. 

Da kane ka kitab shaphang une u Tymmep 
Basan, la lah lehse ban pynphalang, tana tani, 
khyndiat khynsoit, la ka history ka balang Pres- 
byterian ha Nongwar, kawei na ki balang barim 
eh bad ba nyngkong jong ka Welsh Presbyterian 
Mission ha ka thain Ri War Shelia. Donbok 
shikatdei eh ba ka balang Khristan, na ka por 

sha ka por, ka la sei la ki nshot shan bad ki 
khnong ki rijied bakhlain, kiba dap da u mynsiem 
bakhuid, da kiba da ka jingshakn jong ki la 
pynsuhthied jylliew, bad pynsan pynmer de, ia ka 
balang ha kine ki nlum Khasi. Ong u Fuller, 
uwei na ki riewblei na Balang Khristan, ba ka 
jingduna ha ka imgdonkam (usefulness) jong ngi 
kum ki nongtrei ka long kham bunsien na ka 
jingduna ka jinglong mynsiem (spirituality) ban 
ia kaba ngi duna ka jingnang. Lehse une u 
Tymmen Basan u lah ban duna ka jingnang, 
hynrei um duna ka jinglong mynsiem. 

Dang don byllai kiwei pat ki nshot bad ki 
khlur ka balang, kiba kum kita, la kiba ym shym 
lah ban buh thikna ha ka thiar jong ka thoh ka 
tar Khristan. 


S. S. Majaw, 
Lecturer, 

Nongthymmai, Shillong : Synod College, 

Tarik : 24-10-1990. Shillong. 



U Suba Sing (Tymmen Basan) 

U Suba Singh u la long u Rangbah Shnong 
(Headman) ha Nongwar bad uwei na ki riew 
saidthma jong ka hima 12 shnong ki saw 
Wahadadar. Bun snem u la trei ruh kum u 
nongthoh bad nongsumar ia ki kot ki sla jong 
ka Sheila Confederacy bad jong ka dorbar hima. 

Naduh ki sngi jinglong khynnah bad samla, 
mynba u dang long ha ka niam khcin la jong, u 
la ju pynpaw ia ka jmgsngevviynnad ia ka rong 
biria u Khasi, kawei na ki tamasa ba sah nam 
jong u barim bajah. Nalor ba u Suoa Sing ii 
dei uwei na ki nongialam ba hakhmat eh jong 
ka kynhun ki nongiasiat thong ha shnong ha 
thaw, kumjuh ruh u la long uwei na ka rang 
phawar rong biria uba da tbit shikatdei. Lah 
ban ong ba ha ka thain riwar Shelia, ha ki phew 
sncm ba khatduh jong ka spah snom khadkhyn- 
dai, ha shwa u jurnai bah 1897, la niew la u Suba 
Sing kum uwei na kiba tbit lam ha kanc ka 
liang. 

Ha ka shad lasiat thong, wei haba la dei 
khnam ha ka sohpdung bad ba la tarn khheh ki 
’nam long, nam saw iia la ka li mg, dei ma u u 
ban lam hakhmat hakhmat ch, ban shad ban 
phawar ai ksai. ban kynud sur ring sai tyllai bad 
ban pynshongshit la ka daw. Shisynong, u dei 
shisha u briew jong ka biria bii ai, jong ka tamasa 
bad ka kmen ka sngcwbh , ha ki kam ha ki lad 
paitbah ha shnong ha thaw. Namar tang dei 
khnam ha ka skum sohpdung, la ju long rukom 



ia u, katno u shad u kmen, u da ieng phawar 
sngewbha ; bad tang kumta hi ruh baroh baroh 
ki ia bud lang hai ban ia kyriuh ha lympung. 

Mano ban poi pyrkhat kein! Na ka lympung 
rong biria u Khasi ban poi sha ka lympung rong 
Khristan jong u Jisu Knrist. Na ki kbnam ha 
ka ryngkap u khun Khasi sha ki khnam u 
khristan ha ka ryngkap u Trai Jisu ! Hooid ruh, 
na ka phawar rong tamasa sha ka phawar 
jingpynim ! 

Phylla soi, u Blei ha ka plan ba janai u la 
wan jngoh ia u ha ka rukom kaba kham pher. 
Ryngkhat ha kawei ka janmiet, katba u Suba 
Sing u dang wan na ka dorbar ki 12 shnong, na 
Phali, ngong ha shiteng lynti u la wan lap ia u 
saheb Rev. Calens Leon Stephens* uba mut ban 
leit sha Nongwar. U saheb u la thmu Ipa ban 
sah miet artat. U saheb u la tip bha bad ithuh 
ia u, namar ba ka kyrteng ‘Kpa u Borjo’ ka 
kham khraw ban ia ka kyrteng ba shisha, ia kaba 
la jer da u purew puthoh hakhmal u klong u 
skaw ha ka por ba kha la ii. U saheb u la lakren 
bad une u rangbah. XJ da ong ha kum kine ki 
kyntien : ‘Kpa u Borjo, kumno phim mon ban 
shakri ia u Blei T Kawei ka sentens na ka 
shyntur u saheb missionary ka khia dap mon ha 
ka mut ka khan jong u Suba Sing. Jem hin ka 
jingsngew u Suba Sing. Ka jingkylli u saheb 


1. Kum u missionary balai ha ka district Sheila, u Rev. 
C.L. Stephens u la wan poi ba Sheila ha ka 3 tank u 
October 1880. 

ka iai sawa, ka mi tied pynshoh sur, ka lai ktik 
jingmut khlem da ai shongthait, ia u riew pyrkhat 
kum ma u. Khak ka la bat ia ka jingmut bad 
den ka sahkut ha ka syrtap jingpyrkhat jong u, 
palat ia ka shiteng bnai ei ei 

U Suba Sing u dei u khiin jong u tymmen 
Kham na Disong (Duba) ha Sheila. Haba shu 
khein antad, imat la kha ia u Suba Sing hapdeng 
ki snem 1855 bad 1860. la kane ka jingbuh jing- 
khein lah ban pynshong nia da kumne : 

1 Kumba la kdew haneng, ha ka por ba u ia 
kynduh la u C L. Stephens u la dei ban don 
palat 21 snem ka rta ; namar kat kum ka dustur 
bad nti shong dorbar 12 shnong jong ka hima 
Sheila, uba la bit nam ban long dkhot dorbar dei 
tang kito kiba la kot bad palat 21 snem. Kumta 
ruh, u Suba Sing u la dei, la kumno kumno ban 
palat 21 snem. 

2. Ka pyni ruh ba u Suba Sing u la la poikha 
poiman bad don khun don kti ha ka por mynba 
u lashem nyngkong bad u Rev. C. L. Stephens, 
namar ba u saheb u la pyndonkam da ki kyntien 
“Kpa u Borjo”, ym dei da ka kyrteng ba la jer. 

Na katei ka jingjia haneng, ngi lah ban shim 
antad ba u Suba Sing u la long u ‘khristan-pyr- 
shang’ imat hashwa ka snem 1897 kumba katto 
katne tylli ki snem. Don ka jmgong ki riew 
tymmen : ‘Ki khnstan-pyrshang jong kata ka juk 
ki kham don ka dur khristan ban ia ki khnstan- 
rung-balang ka juk ba mynta.* Kumta ruh ka 

la long ia ka jingim u Suba Sing kum u khris- 
tan-pyrshang. 

Dei hemar kita ki juh ki por ba la don ka 
jingiakul bad u sahep C. L. Stephens, da kaba ia- 
ikohiatar, ba un pile skulbiang ha Nongwar tang 
lada ki shnongki kular skhem ban ai khynnah ym 
duna la ka 12 ngut man la ka step. Na ka liang 
ki s'tinong la ai bor la u Suba Sing ban leit la 
sngewthuh jingmut bad u sahep, ban kyrpad ruh 
la u ba un phah nonghikai. U sahep u la phah ia 
u babu Raji (Raj Mohon Roy). 

“Kumta da ka jingkitkhlich jong ki rangbah, 
kum u Suba Singh, u Jomor (kpa u Dohory) bad 
kalto katne ngut kiwei pat ba la pynlong ia ka 
jingiateh soskular hapdeng jong ki bad u sahep- 
u Rev. C. L. Stephens Ki la kular skhem ha u 
sahep ban phah khjnnah ym duna la ka khadar 
ngut man la ka step U Rev. C. L. Stephens u la 
dap da ka jingkmen ban lohi la ka jingthrang 
jong ki, ba kumta la plie biang la ka skui bad 
phah nonghikai ha Nongwar.”^ 

Ynda u Suba Sing u la ioh ka jingshai ba 
pura bad ka jingshem mynsiem ba dap biang, ha 
ba u la sngewthuh shai ba ka por ka la ih bha ia 
u ban long khristan noh, shisyndon u la phla ia 
la ka jingk^ut jmgmut ha u sahep. Ha u ka kam 
ban shakri ia u para briew ka long ruh ban 
shakri ia u Blci. Ym slem shuh hadien ba u la 
leit tista bha sha ki jingiaseng mane blei kum u 

2, S. S. Majaw Ki Mawdong Ka Jmgngeit. 

T-ynnong 3, pej 39,^ 



nongpyrshang, u la tyi\,a balang la lade bad ja ka 
ling de. “Ma nga bad ka iing jong nga ngin 
shakri ia u Trai” long ka jingangnud jong u Suba 
Sing. Baroh saw ngut shinng shisem ki kmie ki 
kpa bad arngut ki khui.- u Borjodhon bad ka 
Radini ki la larung balang Kane ka la jia ha ka 
por jong u sahep E II V\’illianis, u missionary 
ka distnet Sheila, bad badicn u )umai bah 

Kat kum ka shithi’* kaba 7 tank u bnai 
November 1956 jong u Rev. Edward Hugh 
Williams, la kaba la ph ih na Bilat sha ka Cente- 
nary ka balang Nongwar, sha> kdar ka pynpaw 
ba u Suba Sing u ki long khristan bad rung 
balang dci hadicn iijiiMai bah 1897 N.ingne pat 
lah ban ring nia ha u la kyila khnsian ynda u la 
rangbah bba. Mab.^. la bna ba u la Icit long 
khristan bad ba ii da lehnoh dak la ka jainkup 
barim, bun na ki para shnong para thaw bad ki 
para kher para mer ki byni ngcit satia ba un da 
leit kyila shisha. Balci kim lah ngeit, ka daw ka 
long namar ba u dci u nongialani ba hakhmat 
bad u rang phawar jong ka kynhun nongiasiat 
thong, kumba la kdew shakhmat. Shuh shuh la 
pynsan pynrangbah ia u ha ka lynti bad ki niam 
W rukom jong ka khein ka bishar- ka niam trai-ri. 

U Suba Sing bad ka ling Bangla 

Haba ka borbah borsan u jumai (1897) ka la 
pynlko pom ha madan la ki ar tylli ki iing 

* Ha ki sld ba kliatdub jong kane ka kot, la shon 
lang la kane ka shithi u Rev. E« H« Wilhans 
kumba ka long. 

mission Bungalow, kawei kaba ha Lba Sheila 
bad kawei ha Laitkynsew, u saheb Edward Hugh 
Williams u la long ichlem iing khlem sem. U la 
poi ha ka jhan khail. Da ka jingiaiap u Suba 
Sing la lah ban pynioh |aka la u saheb ha lum 
Nongwar, ha ka jaka ba ki longdien mynla ki ju 
tip kuni “ka shnong saheb". Da ka jingiasngcw- 
thuh jingmut bad ki shnong, u saheb E. H 
Williams u la shim wai la katei ka jaka na ki 
Nongwar. Hanglo la ici la ka iing Bangla kaba 
thymmai Mar pud bad ka jaka Nongwar, la 
pynieng ruh la kawei ka Bungalow jong ka 
sorkar Phareng, tang ba ka don ha ka jaka 
Laitkynsew 

Kata ka iiiig missio ha lum Nongwar kain 
shym la nch sicm l.a ong ba ha kawei ka sncin, 
hamar ki ’nai pyiem sdang ly.ui (imat ha u Ma> 
lane u .lune), la khie ka eiioiig b di bajur ha 
kawei ka miet Kyndil kyndit la kit bad long 
nob la ka shyrrong lu g Bangla baroh kawei 
Ha ka shimiel, ka Bungalow u saheb Williams 
ka sah sa tang ki saw kynroh jmgker. 

Rymphat la jhieh u saheb Mar kumta hi 
dang step phyrngap u la leit hiar sha Nongwar 
ban ia kynduh la u Suba Sing bad ki para 
bangeit jong ka balang. If la lathuh ha u Suba 
Sing, u Wanmanik bad ii Singhori la kaei ba la 
jia la ka iing mission, Hangta ki la la pyrkhat 
lang sl'iaphang kaba tei thymmai sa shisien ia ka 
iing Bungalow. La iathuh khana pateng ba u 
Suba Sing u la trei shitrhem ban pynioh dieng 
sawdong bad dieng lyntang na ka bynta ka 



jingtei, khnang ban yra shah jem rngiew ha kane 
ka jingpynjot ka bor ka mariang. Kumta da ka 
jingiasnoh kti lang bad u saheb, ia ka iing 
mission la lah ban pynieng biang sashiwat. 

Kum U Tymmen Basan 

Naduh ki sngi ba la pyniasoh ia lade sha ka 
balang, u la kit met bad mynsiem ia ki kam jong 
ka. Rangbah jwain u leng shaniah borabor ha ki 
nongrim )ong ka Ktien u Blei Dei ia ka Ktien u 
Blci ba u Suba Smg u da n bad siimar kyndong, 
u da phikir eh bad da hud pyrkhmg thikna bha. 
U la kitkhia slubun ha kaba bud la ki rukom 
pyniaid balang. la ka jingpynbeit synran u da 
mew kyntang shikatdci eh, la kum ia kawei na ki 
bynta jong ka Kotbah hi. 

Ha ka por ba wan jied tymmen basan da ki 
rangbah ba la phah ka Sohra-Shella Presbytery, 
ki newdkhot k i balang Nongwar ki la i dei eh 
ban jied la u Suba Smg. Da ka mon sngewbjia 
bakhuid mynsiem u la kloi byn pdiang la kanc 
ka lyngkor bakhia )ong ii Frai Kynrad 

Ka rijiort jong ka jingialang ka Presbytery 
Sohra-Shella kaba la long ha Sohlab, ha ki tank 
1-3 u bnai December, 1906, ka lalhuhda kumne 
harum la ka jmgpan ka balang Nongwar • 

Nongwar - Ki pan bor ba’n pynskhem la 
uwci u tymmen ba'n pynlong tymmen basan 
ba la jied da u Mynsiem. Ynda la shem ba 
kajingiaseng ka’m la ryntih belt shaphang 



kane. La iakut ba'n phah ia 1 Kvpa u 
Delising bad Babu Kormunising ba^n leit 
iarap jied ia ki kumba ju leh,^ 

La kumno kumno kajingjied tymmen basan 
ia u Suba Sing ka la long kaba kham kyrkieh 
eh, tang hapdeng u bnai December 1906 bad u 
bnai March 1907 ; namar ngi shem ba la thung 
bad pynskhem tymmen basan ia u ha ka jingia- 
seng Presbytery ba la long ha Nongsawlia, ha 
u bnai March 29 tarik naduh April 1, 1907. 
Kumne ong ka Ripot Presbytery: 

Bad la thung ia ki tymmen-basan I kpa ka 
Kwe, kpa ka E, u Jaismg bad kpa u Borjo. 

La kylli ia ka jingshem mynsiem Rev. 
Krisnumohon. Kajingtip Rev. Henry. La 
ai jmgsneng Rev. Ksa'’bin. I ong phi kine 
ki lok phi la shim la kane ka kam kaba 
khravv kaba’n ym kut, kiei kiei ki’n kut 
baroh to duwai ba phi’n bit ha kane ka 
kam ba’n loh ka boi mynsim ba’n shna ia ki 
mynsim, shim la ka kumba na u Blei ba phi 
lah ba'n ai )ingkhein la ka, to long kiba bud 
ia ki diniat u Nongpymm U Blei u’n larap la 
phi ha kane ka kam ba phi sliim m>nta. 

Kaba sngewbha eh ka long ba’n lohsngew la 
ka jingshem myns'in kine ki lok ba ki phla 
ia la ka jingkynduh jong ki bad ba ki kut la 


3. U Nongialam Khristan, Ishu February, 1907, pej 35. 

ka jingmut ba’n kit khia la kane ka kam sha 
kaba la thung ia ki.^ 

U Suba Sing u la long da shisha u rishol 
bakhlam eh jong ka balang ha Nongwar ha ki 
snem kiba hadien. Katba u Suba Sing u long 
ka kti kamon, u kpa u Shon pat u long ka kti 
kadiang jong ka balang Nongwar. Ha kito ki 
sngi, la don tang ar tylli ki balang kiba khlain 
ha ka thain Sheila, kita ki dei ka balang Nong- 
war bad balang Mustoh. 

Ka Ripot ki kam Mission, ba la pynmih na 
Bilat ha ka snem 1913, ka ong shai : “Ki balang 
bakhlain tarn bad badonbor tarn hapoh kane ka 
District ki long ka balang Nongwar bad balang 
Mustoh, ha kiba ki tymmen basan ki da im Jing- 
mut jylliew shisha ha ka kam, khamtam eh u 
Kpa u Borjo bad u Kpa u Shon, ki ar ngut ki 
rangbah kiba da leh janai shibun eh.”^ (The 
slroneest and most influential churches in this 
District are the churches of Nongwar and Mus- 
loh, where the deacons take a very deep interest 
m the cause, especially Kpa u Boijo and Kpa u 
Shon, two very excellent men). 

Uwei na ki maw nongrim jong ka jinglong 
khristan u Suba Sing dei kato ka dkhot kaba 
ong : “Suk kiba pyniasuk, naba yn khot la ki ki 
khun u Blei” (Mt. v. 9). Halor kane ka nongrim 
jingngeit khristan la shem sabut haba u shong 

4. U Nongialam Khristan, Ishu May 1907, pej 97 

5. The Report of the Foreign Missions, pub. 1913, page 

XVI. 

kum u nongbishar kam bad u nongsynshar 
shnong hapoh u Sandi Nongwar. Khamtam lei 
lei haba la tyngkhuh bad ki mokotduma, u ju 
ialeh shitom ban pyniasuk, bad khem iimjah 
uratngam, namar ba ki kyntien “suk kiba pynia- 
suk” kim lah jah shuh na ka jingmut jingpyrkhat 
jong u. Nalor kane ka jinglong ba itynnad haba 
dei ban shong bishar ia ki ar mamla, u long ruh 
uba sbun bad jynsur mynsiem ha ka jingiudei bad 
la ki parabriew bad uba kloi ban larap ia kiba 
duk ba suk, ki khunswet bad ki rangli. 

Kaba tel ia ka lingmane 

Lehse ar tvlli ki jingleh sbim bakhraw jong 
ka jingiaseng Presbytery ha Nongsawlia, 29 tank 
u March haduh 1 u April 1907, ia ka baking 
Nongwar ki la long, wei, kaba thung tymmen 
basan ia u Suba Sing, bad ar, ka jingai bor bar 
thaw iingmane ba thymmai. Ki kyntien ka Ripot 
Presbytery ki long : 

Nongwar. -- Ki kwah ba’n ioh ingmane da 
kaba thymmai namar kaba rim ka la ichapngiah 
kumta la mynjur ba ki’n loh/' 

Ka Iingmane rit ba la tei ha Nongwar 
(Shnongrim) ka la twa bad kyllon noh ha u 
jumai bah 1897. Ynda haba ki paid nongshong 
shnong ki la wan thaw shnoag tnyramai sha ka 
jaka shnong kaba don mynta, ki khristan ki la 
tei ia kawei ka lingmane rit ban loh mane blei 


6 U Nongialam Khristan. Ishu May 1907, pej 97. 




II 


‘hipor aipor, lare katto katne snem, Kane ka 
Iingmane rit ka la neh haduh ka snem 1908, ha 
^hwa ban tei la kaba th 3 mmai. 

Ki saw ngut ki tymmen basan ba la don ha 
kane ka por ki long : u Monsing, u Sanmon, u 
Wanmanik (Kpa u Shon), u Suba Sing (Kpa u 
Boijo) Dei kine kiba la pyrkhat khia ban tei 
noh syndon da kaba kham heh naniar ba ka 
iingbun briew ha ka balung ka la naiig kiew, 
khamtam hadion u jumai bah uba la pynkynduh 
jur ia ki. 

Wat Kida na ka hang ka kam shnong kam 
thaw bad ka imgpyniaid jmtsynshar shnong ki 
dang kynrum kynram bha. ha shwa ka 1907, 
namar kiba bun k< la wan kiow sha Lum, katba 
kiwei ki dang sah ha Shnongnm ; hynrei ka ba- 
lang da kawei ka jingmut bad kawei ka rai ki la 
lapdiang ban tei thymmai la ka Iingmane ba 
kham heh. Shisha ki snem hadien u Jumai ki la 
long ka aiom jong ka jinghiar bad jinghiian ha 
kd loh ka kot jong ki biiew pynban na ka bynta 
ka burom u Blei ki tymmen b sail bad u paid 
riewngeit ki la leng skliem bad kut jmgmut da 
ka jingshitrhem ban sdang noh la ka kam bad 
ban pyndep kloi katba lah ia ka Haba la rah 
hakhraat ka balang da ka jingkmen ki la ia myn- 
jur ban trei noh mardor la ka. Kumta la sdang 
la ka jingtrei ha ka 10 tank u February, 1908. 

U Suba Sing, lem bad la ki para tymmen 
basan u la shim ia ka bynta ba hakhmat eh ban 
sdang ia ka jingtrei. La ia lum baroh, shynrang 

bad kynthei, rangbah bad samla de, ban bate ha 
ki ia ki kam bapher bapher Shitylli kawei ka 
buit kawei ka bor bad da ka imgrhem mynsiem 
ki la ia trei khlem da thait khlem da Iwait. 


Dei ha kane ka kam ba shisicn lano eh, ban 
ioh pynieng kat ia ka ling u Blei, katno ka long 
kajingsngew sarong id une u rishot ka balang 
U Suba Sing u la buh jingkhein thik ia baroh 
ki sngi trei jong kito kiba la trei bun sngi eh, 
bad kumjuh ia ki dkhot ka balang, U la buh 
jingthoh kham kyrpang ia kine harum kiba la 
sei bor tyngeh. 


Kiba bun na ki dkhot ka balang ki la pynlut 
la kumba sanphew sngi, marwei marwei, ban la 
don kti ha kaba tei la ka Iingmane, nalor ki 
jingainguh bad u synniang ba ki la ai man ka 
por. U Suba Sing u la buh jingkynmaw ba u 
Soprai uba long u rangbah shnong bad u bym 
pat long khristan, hynrei u la wan trei mon 
sngewbha 62 sngi kum ka jingiarap i-i ka balang. 
U Wanmanik pat nalor ka jingsiew kylluid da ka 
tyngka u la trei da lade 210 sngi. U Suba Sing 
ruh um shym long uba khapnap ha ka jingainguh 
bad jingianoh synniang. Da ka met u la trei 
haduh 217 sngi, bun sngi tarn ma u ia baroh 
phar. Ym tang da ka bor spah bad bor inyn- 
siem, da ka bor met ruh, u la theh ia ka jingieit 
bah Ijashlei la ka iing ba kyntang jong u Blei 
“Kham lah kaba ai ban ia kaba shim” long ka 
jingsngew mynsiem jong une u tymmen basan 

U Suba Sing u la long ka shab jong ka 
jingkitkhheh, ka jingriewblei bad kajingminot 
thop. U iaineh lynter ban duwai ha ki snem 
jong ka jingtei ia ka lingmane, tad haduh ba la 
lah ban pyndep ia ka khlem da don kano kano 
ka jingpynwit. Ka long kaba phylla balajan 
baroh shishnong ki la iashim bynta lang, kynthei 
bad shynrang, ha kane ka kam pynicng lingmane. 

Da kaba biih jingkhein sn ji kumtei, u Suba 
Sing um don jinemut ban thew pylla la ka khia 
ka sting jong kiwei. lane um don lingmut ruh 
ban peit bishni peit matdong la kiwei ki para 
tymmen basan bad ia ki dkhot ka balang. Um 
mut ban peit matdong ia u Monsing uba la trei 
tang 72 sngi bad la u Sanmon uba ki sngi trei 
jong u ki long tang 65 sngi. Ka mynsiem 
nongsharai ka don ha u, bad u sngewthuh shai 
ia ka jingtlot jingduna kaba don ha ki parabriew. 

Saw snem duna la sh'm por ban pyndep ia 
kane ka lingmane La pynk> ntang la ka da ka 
k i Sohra-Shella Presbytery ha ka 28 tank u bnai 
May 1911.* Ka lynter Jong ka ka long 54 phut 
bad ka pyngkiang jong ka 3 1 phut. 

Kham bmah shuh shuh la batai pynshai 
shaphang kaba tei ia kane ka iingraane na ka 
jingthoh ha ka Ripot jong ka Mission na Bilat, 
kaba la thoh : 


•lakatci tea lingmane la pynpra noh ha ka snem 1985, 
haba la tei la kawei pat kaba thymmai kaba don mynu 
h i pdcn£ shnong 

“Ha u bnai May bakhatduh L ka imgnnane 
kynroh niaw ba iphuh iphieng, 54 phut lynier la 
31 phut pyngkiang, la dep plic ha Nongwar. 
Hadien ki jingduwai plie u Kvpa u Borjo, u 
tyminen basan, ha uba ka jingieng jong k<* 
lingmane ka shong eh namar ka jingshitrhem ba 
khlem man thaitbad ki jmp/ci borba bun syrtap, 
u la pule la kane harum ka jir.giathuh ba sngew- 
tynnad — la ka jmgirei ia ka iingmaiic la sd.ing 
ha ka 10 u February, 1908 ; baion ki sngi ttei ba 
ngi la irei ki long i ,340. K.a Pcisa Ty igka . 
Shityngka naman ka shispah sohniamtra ba la 
die, la ioh A63T. 1 ana. 3 pisa ; shipisa na man 
ka shif hew khum u lyrnpew ba la die, 87T. Sana, 
apisa; 32 tylli ki dieng, ba shongdor 55T. Sana 
Ipisa ; na u khaw ba la lum, 46T. 14 ana. 
3pisa ; na u synniang jong ngi hi, 710T. 2ana 
3pisa ; na kaba lum na ki iiug, 203T. ; Li maw, 
ki dieng sawdong bad ki tin lap ra ka img skul 
barim, 400T. ; kaba smm kylhang, 350T Ka 
lingmane kam put shym la dep lut nadong 
shadong, ngi dang donkam sa kumba 600T. Ki 
nongshong shnong ki don palat 600, na kita 150 
ngut ki long ki khristan Ka eh palat ban laroh 
than la ki jingtrei kane ka balang ha kaba ici la 
kane ka iingmane bakyntang ha kaba yn mane 
tang ia u Blei bashisha bad baim.”^ 

Ha ka ktien phareng la Ihoh da kumne : 

Last May a magnificent stone-built chapel, 

54 feet long by 31 broad, was opened at 

7. The Report of the Foreign Mission, 1911, page xxi, 
pub. 1912. 

Nongwar. After the opening devotions Kypa 
u Boijo, the deacon, to whose untjripg zeal 
and manifold labours the chapel owes its 
erection, read the following interesting state- 
ment • -- The work of build me this chapel 
uab begcir on the 10 Febiuary. 1908 ; the 
total number of days we ourselves worked, 
1,340. Receipts : One rupee for every 100 
measures of oranges so'd, 463Rs. las. 3ps. : 
one pice for every ten bundles of pan leaf 
sold, 87 Rs 5as 3ps. ; 32 trees, valued at 
55 Rs 8as. Ips. ; the rice collection. 46 Rs. 
Mas. 3ps. ; our own contributions, 710 Rs. 
2as. 3ps. ; from the circular, 203 Rs. ; stones, 
timber and corrugated iron from the old 
schoo', 400 Rs.; a loan, 350 Rs. The 
chapel has not yet been quite finished, we 
need about 600 Rs. The inhabitants number 
over 600, of whom 1 50 are Christians. Too 
much cannot be said in praise of the labours 
of this church in erecting such a substantial 
chapel in which to worship the only true 
and living God. 

U Suba Sing la urn pat nang pat stad knm 
kiwei ki riewstad kato fca juk, pynban u dei u 
newthoh bad u newpule. U don ka sap kaba 
kham pher kham kyrpang ban thoh ia ki kynja 
dull**, ki dorkhas nc ki preceding ; Isz daw ka 
long namar ba u tbit eh kum u riew saidthma ha 
ki dorbar shnong bad ki dorbar hima sima. U 
don ru'i ia ka bor pyrkhat kaba khlam shibun. 

Da kine ki sap ba u don la pynlong ia ki bor 
balang ban tynrong ha ki tyrpeng jong u ia kiba 

bun jait bun tylli ki kam. Nalor ka jingkit ha 
ka balang Nongwar, u la bat ia ka kam General 
Treasurer jong ka pla peisa khawkham ha ka 
district Shelia. 

Haduh ki sngi ba kbatduh ka jingim kane 
ka kam ka lai sah ha kt kti une u sliakri. U 
phikir shikatdei ha ki kam pcisa tyngka ba kum 
kine, ba u sheptieng eh loh “kum lute ia ka peisa 
jong u blei” ! Lada dei ban siew na lade um ju 
sngew ei ei lane sngew bynnud ; hyniei ban lute 
la ka pla peisa jong u Blci ka long ka pop 
bakhraw. 

Ha ki sngi tymmen ba la noh artat ka met 
jong u, shisieii u la khot la u B Wallington ban 
larap lem la ka khein ka diah peisa tyngka ba la 
lum na ki balang, Dei ha kata ka sngi haba la 
mew bad buh jingkhein kyrpang kyrpang la kat 
kaba wan na ki balang, la wan lap uwei u briew 
na Nongwar. Uta ynda u la peit lyngngoh 
shiphang la kata ka rukom bniah jingkhein jong 
u Suba Sing, phak u la kum kylli . “Katno phi 
phi loh tulop ba phi trei shitom haduli katne 
katne ?” 

U Suba Sing ha ka jubab kaba sngewtynnad 
shibun kaba la ktah shirukom la uta u nongkylli 
u la pynphai ktien : “Nga ioh ka bym lah shuh 
ban batai, namar baba nga trei ia ka kam jong la 
u Kpa, ngani ju iakut dor ne baisngr, haba kane 
ka hok jong U baroh ka dei ka bynta jong ngi 
ki khun jong U.” 

U Suba Singh kum u dkhot ka Komiti u la 
don bynta ha kaba shna pynbeit pynryntih bad 
pynthikna la ka Rul District No. 4 kaba ong — 
“la ki kam baroh na ki Balang ki’n wallam da ki 
representative sha u Secretary, bad u, u’n ia 
s>llok bad u Missionary (Sahep) I’ym kumta yn 
ym pydiang”*^ 

Ki dkhot jong kane ka Komiti shna Rul 
District ki long u Rev. Henry, Rev. Duary, u 
babu Horikishore, u Kpa u Borjo (Suba Sing), 
u babu Seion Sing bad u babu Proholad. La 
lied la u babu Horikishore kum u convener kane 
ka Komiti. 

Ka District da ka iingshitrhem ka la pynkohoRuh ib 
lade ban shimtt ha lade 'a ka imgirei la ka Shoong 
Mawsynram bad ki shnong ba marjan jong ka. kum 
ka Lyngkha trei fong ka Na ka bynta kane ka 
lingtrei, la rai bad pynbcit ban lum da u Khawkbam, 
shikbiim myn'tep bad shikham mynmiet sha ka pla 
jingkynshew (Fund) jong ka Distiict La thung la u 
Tymmen basan Suba Sing na Nongwar ban long u 
Treasure! long ka naba u long u bnew uba rangbah 
bad uba iah ban shaniah, bad u la bat la kane ka kam 
la slem bah. Kane ka la long ha ka snem 1909.^ 

Ha ka jingiadei bad ki kam Presbytery, u 
Suba Sing nalor ba u long u dkhot jong ki 
Komiti bapher u la kit ruh la kiwei ki kam kiba 
u dei ban pyndep kum u tymmen basan. Kat 
kum ka Ripot jong ka Presbytery Sohra-Shella 


8. U Nongialam Khn start, April I9i4, pej 62. 

* Ka Jubilt Kstar Presbytery Sheila 1940 - 90, ” Ka 
Lyngkba khawkbam Rev. G. Lyngdob ; p. 51. 

kaba la long ha Umniuh, ha ki tarik 31 u Octo- 
ber haduh 2 u November, 1913, la paw ha ka rai 
Presbytery ba la thung ia u babu Lyngsyun bad 
u Kpa u Borjo ban leit jngoh (visit) la ka Balang 
Lyba Sheila.® 

Nangta, marbud, ha ka jingiaseng Presbytery 
Sohra-Shella ba la long ha ki tank 6-8 u March 
1914, ha Nongwar, ka Prebytery ka la mynjur ba 
ka balang Laitkynsew kan ioh tymmen basan, ki 
ban leit larap ha kaba jied ki long u Rev. Duwary 
Ropmay bad u Kpa u Borjo.'® 

Da kaba buddien shuh shuh, la shem ba ha 
ka jingiaseng Presbytery ha Tynrong, 26-28 tank 
u March 1915, la thung tymmen basan ha Lait- 
kynsew tang la u Babu Donmuni namar ba uwei 
pat u tymmen basan ba la jicd na ka balang 
Tyngnger um shym lah ban wan. 

“La kylh jingshem mynsiem da I Kpa ka 
Lasar ; bad ka jingtip da u Rev. Niri bad la ai 
jingsneng da I Kpa Borjo. La thung ha kane ka 
kam ba’n iatrei lem bad U Blei, ngi dei ba’n bsa 
ia ki langbrot, ngi dei ba’n long ka rukom la 
kiwei, ngi’n trei da kaba sngewbha, ngi’n 
pynkylluid la ka dohnud, la da dei ba’n siw ngi’n 
ym bynnud. Ngi’n ia kynduh ki por kiba 
shitom bad ki jingeh ngi dei ba’n laineh haduh 
bakut bad aiti lut ia lade ha U Blei.”'> 


9. U Nongialam Khristan, January 1914, pej 6. 

10. U Nongialam Khristan, June 1914, Pej 105, 

11. V Nongialam Khristan. August 19l5, pej 143, 

“2. Shaphang ki jingkynshew. La kren da 
u Rev. R. Jones, Kpa 1 Glis, Kpa 1 Lasar, Kpa 
Borjo bad Kpa Shondro” . . 

Dei ha kane ka jingialang Presbytery ruh ba 
la jied la u Suba Sing bad la u Rev. G. H. 
Thomas ban leit jngoh (visit) ia ka balang 
Nongsawlia. 

Kawei na ki jait kam ba u Suba Sing u 
shait ngat borabor dei ka kam Nongialam 
jingiaseng (chairman), la ha ki jingiaseng heh ne 
jingiaseng rit. Koit, um ju kham lait na kane ka 
jait shuki balang. Don ka jingiathuh- ‘namar 
ka jingshah lalam jong u ha u Mynsiem Bakhuid 
bad ka jmgdon sap ha ka kam, ka don ka 
jmgiaid beit iaid ryntih, ka jingshongkun bad 
lingsngew kyntang ’ 

Kumjuh ruh, haduh ka kyrdan Assembly 
(Synod mynta) ba ka kyrteng une u tymmen 
basan ka paw ha kiba bun ki komiti bapher, 
kum ka General Executive Committee, ka Pasto- 
ral Committee, ha ka Standing Committee, ka 
Home Mission Committee bad kiwei de. 

Ka paw na ki Ripot Assembly ba u Kpa u 
Borjo u la long uwei na ki dkhot jong kasvei ka 
Komiti “ka ba’n thaw lad ba’n kyrpad ba ka 
Sorkar ka’n buh am kaba kyrpang ia ki Khristan 
Shaphang ka jmgdawa spah ki kur na ki khun”^^ 
Ta kane ka Komiti ba kyrpang la thaw da ka 

12 ibid! 

13. U Nongialam Khristan, May 1914, pej 84,85. 

Assembly kaba la long ha Laitkynsew, ha u bnai 
February 1914, naduh 19 haduh 22 tarik. 

Kum u nongsharai balang bad u kpa b i 
kynja mynsiem, u Suba Sing u ju don ka jing- 
thrang bad jingangnud ban pynsan pynrangbah 
la ki langbrot long ka balang ha ka Iyer Khri«;- 
tan- ka Iyer u Mynsiem Bakhuid. Um tyngkai 
ia lade ban pynlut por ha kaba bsa ia ki dkhol 
ka balang, naduh kiba nt haduh kiba la san la 
rangbah kumjuh, da ka dud basngur jong ka 
ka ktien u Blei. la kiba don sip ha kano fcano 
kano ka jait kam ha ka balang u iai kyntu, u 
btien, u kdcw lynti bad u pyisad mynsiem, Kum 
iwei i nuksa barit, kumne u la leh ia u Rev. 
Horikishore ha ki sngi jinglong khynnah samla, 
bad mynba u don ha Nongwar tang kum u nong- 
hikai ha ka skill Lower Primary. 

Shisha kein, da kajingpym buit bad jing- 
kdew lynti ii Suba Sing, la pynlah la u Horiki- 
shore ban ialeh la ka eksamin ebanjelis bad, toi, 
u la pas bha ruh. Tang hadien katto katne por 
haba ka jingdawa ka kam ka jur than, la thung 
bad pynkyntang pastor ia u Horikishore.* Hooid 
u la kiew sha ka burom ba kat kata, ha ka lyng- 
kha u Blei, del da ka jmgiaipyrsad mynsien une 
u Tymmen basan ba riewblei bad ba iohi jngai 

La sdang ia ka Shelia Preaching Campaign 
da ki samla ka balang Mustoh, na ka j ngiakyn- 


• la u Horikishore ebanjclis \d. ordain pastor ha ka snem 
1916 bad la buh la u ha Nongwar. Shwa ia kane ka 
anem, u la long vi nonghikai skul ba kanc ka shnong. 

duh joMg ki ha Ramsong (ka jaka rep tympew) ba 
ki la leit ot dieng lynfang bad dieng sawdong, ha 
ki nai tlang ka snem 1918. Ka ding jong ka 
my. siem lalap ruh ka la bur sted stia ki shnong 
ba marjan jong ka thain Riwar Shelia. Na Nong- 
wir, d^;i u Siiha Sing, u Rev Horlkishore bad u 
Mahdri, nalor kiwci kiwei ki rangbah de, kiba h 
lakif diengtyllaw ban pynrhem la kane kd myn- 
siem lalap la ka Gospel ka jingpynim da u Jisu 
Ivhnst lyngba kane ka kynhun ki samla ' 

U Suba Sing kum uwei na ki rang saidthma 
ha ki kam hima sima u la don bynta la ig ha ka 
jmgseng bad jmgsdang la ka Khasi National 
Durbar ha ka snera 1923. ‘“Ka Khasi National 
Durbar ka la mih pyrthei ha ka 4 tank u Septem- 
ber (Nailiir) D'23.”''* Katkum ka proceeding 
jong ka jingialang ka Khasi National Durbar ha 
katei ka sngi, ha ka kamra bah jong u Rev. J. J . 
M. Nichols Roy, na kiba la iasoi kyrtena la paw 
ruh ki kyrteng jong u Suba Sing had u Wanma- 
nik, ki ar ngut ba la mihkhmat n i ka shnong 
Nongwar. 

Shisien ha ka iingiaseng bah Presbytery kaba 
la long ha Nongwar, u Suba Sing tymmen 
basan u la khot bam ja, ha ka step sngi u Blei, 
ia baroh ki Pastor, ki Ebanjelis, ki tymmen 
Basan bad ki Nonghikai jong ka Presbytery. 


4 Ka Jtihih kvar Presbytery Sheila 1940-90, “Ka Shelia 
Preaching Campaign Bad Ka Jingtrei Jong Ka”— Rev. 
G Leroy p 48 

14 Spiton Kharakor : Ki khun ki ksiew u HytuHew Trep^ 
pej. 70. 

Namar ka jingkylluid mynsiem u la pyrkhreh 
kham kyrpang ha kane ka sngi. Hapdeng ki 
nongiashong bam, la don u Rev. Holinson 
Khongwir, u Rev. W. D. Ropmay, u Kpa ka 
Laser, u Kpa u Harok bad kiwei, ki lashong ha 
kawei ka liang; katba kiba kham bun kiwei pat 
ha kawei ka liang. Shiphang la ang dngeng u 
Kpa ka Lasor la kum uba pyrkhat aiu re 
“Balei” la kylli u Kpa u Harok, u da phai artad 
sha ki para ba iabam. 

“Kumno babu phi lah ban bam kdang tang 
da kane?” kylli k>lla u Kpa ka Lasor la uwei 
napdeng ki nonghikai hangta, u da bteng biang 
de, ‘‘hooid kein, ia ka bang te nga bang eh, tang 
ban bam kdang te ym lah.” 

“Aiu phi phi la thiia, nga ia lade nga da 
bang eh palat” la danda biang u Kpa u Harok. 

Shait ki la la rkhie lang baroh, haduh ba la 
wan mih bluit u Kpa u Borjo (Suba Sing). 
“Balei balei katta katta?” u la kylli ia ki. 

Jubab u Kpa u Harok, ‘‘Phi khot bam lei 
ia uba kum une u jait briew, u la bam sa bam 
lut ruh um kdang.” 

“Em em, to map ia nga, Kpa Borjo, nga 
bang sat la kane ka ja shulia ja dud, tang ba ym 
lah bam kdang, ba ngiah ba Ingeij la palat” la 
jubab sngur mynsiem u Kpa ka Lasor. 

Hadien kata, u tymmen basan u la phah 
wallam da ka ja lieh synlar, ba u sa lah ban bam 

kdang. la kane ka ja dud, u Suba Sing u la 
pynkhreh da u khaw biruin bapnah bha, la shet 
ha ka dud bad khleh pynbang da ka shim. 

Kumba la mang khnang, uwei na ki nongia- 
thuh khana ha kata ka sngi u Blei u la kren 
shaphang ka Ktien u Blei kum ka urn bairn ka 
ban ym sliang shuh lano lano ruh. U da kdew 
ruh sha ki kyntien ka lynnong 4 bad dkhot 14 
jong ka Gospel u loannis, kiba ong : “hynrei 
uno uno ruh u ban dih na kata ka urn ia kaba 
nga ngan ai ha u, un ym sliang lano lano ruh ; 
hynrei kata ka um ia kaba ngan ai ha u, kan 
long ha u ka pukri ka um kab i kyrsoi sha ka 
jingim bymjukut.” Shwa ban pynkut la ka 
imgiathuh khana, u nongkren u la ai nongmuna 
da kata ka jingiabamja step ha ling u tymmen 
basan Suba Sing. Nangta u la buh ka jingkylii 
la u paid nongwan jingiaseng: “katno ngut ngi 
don ha ka Presbytery kiba la loh ban dih la kane 
ka um bairn, namar lada la ioh ban dih, junom 
un ym sluing shuh ; ym kumba bam ja une u 
rangbah (Kpa ka Lasor), uba “ym kdang bad 
ka ngiah.” 


Ka jingkren pdiang ia u Rev. Jones 

Da ka jingwan poi jong u Rev R. Qwylin 
Jones, B.A.j, bad ka mem jong u, ha ka snem 
1925, ka District Shelia ka la sngew im mynsiem 
biang hadien ba ka la sah shipor arpor khlem 
missionary, naduh ba la pynkynriah la u Rev. 
J. R. Williams sha Wahiajer. Ha ka jingialang 
Assembly ba la long ha Shangpung la pdiang 

kmen mynsiem la ka jingwan poi kine ki ar rgut 
ki missionary, ia kiba la buh ban trei ha ka ktem 
mission ha bhella. 

Ynda u la wan ha ka balang Nongwar, la 
don ka jirgpynbeit ba kyrpang ban pdiang ia u 
sahep Qwylin Jones bad ka mcm jong u. U Suba 
Sing, tymmen basan rangbah, u la kren bad 
pynpaw la ka jingkoen ba u saheb u la wan 
ryngkat bad ka mem. U pynkynmaw ba uta 
uwei uba la wan bad kynnah noh s'lawei pat u la 
wan tang marwei namar ba u dei tang u samla, 
Ong u Suba Sing : “Ki kynthei jong ngi ki la 
khnium ba u saheb um shym wan ialam mem, ki 
Ju lakicn biria danda ruh ba namar u kUcm wan 
lalum mem, lah ba u kynriah jaka noh. Hynrei 
mynta iaplu ba phi la wanlang bad ka mem, phin 
kham lah ban pyniadei lut la baroh bad kynthei 
bad shynrang. Ngin bat bad ngm ym pyllait 
shuh ba phin ky'riah na ngi. Ngi pdiang la phi 
da ka jmgkmen bakhraw.” Kane ka dei ka 
rukom kicn pdiang jong une u tymmen basan. 

U saheb Jones, ynda la leng sa ma u ban 
pynphai ktien la ka balang, u la ong ba u 
tymmen basan Suba Sing (Kpa u Borjo) u l'.i 
krcn ia kaei kaei ka bym lah long ; ba un bat 
bad ban ym pyll.iit shuh ban kynnah shawei pat 
“kam long ha ka mon jong ngi, namar phi la tip, 
ngi long tang ki shakn u Blei, ki missionary, ngi 
long ha ka mon long U. Katba u phah ngi dei 
ban kohnguh ; hynrei ia ka jingsngewbha jong 
ngi katrio ngin jin da la sngewhun eh ba lada u 
Blei u mon ban iaineh bad phi.” 



25 


Ka rukom *knia masi* ha shnong 

Ka shnong Nongwar, tad haduh ki snem 
1920-21 ter ter ka dang leh bad pyndep la ka 
khia masi’ — ka jinglehniam ba shisien shisnem* 
harud kawei ka madanbhat ba la ju khot kyrteng 
‘ka Pyndem u Kaif. la ka duwan knia masi la 
tei hdjan kane ka madan, hapoh u pud jong 
kawei ka law kyntang harud ka shnong. 

Kane ka duwan ai jingknia, ba la tei saw* 
dong da ka kynroli maw, ka dang sah bad dang 
leng haduh mynta mj nnc Lade, kwah leit peit, 
phin dang lohi la ka kumba ka la ju long ; tang 
ba ka la man nm bad long khlaw, Ym pat luh 
ban loh jingtip kaba thiki.a naduh kano ka por 
ba la seng ia kane ka duwan jingknia bad mynno 
ruh la s^iig ia kane ka rukom leh niam. Tharai 
haba la khein antad, la tei la ka hadien u jumai 
bah. lane hamar ba sdang kane ka sp.'h snem ; 
namar ba ki trai shnong Nongwar ki la sdang 
wan krew na Shnongrim sha ka jaka ba ka don 
mynta hadien u jumai. 

Hapoh jong kane ka duwan. haduh kine ki 
sngi, la don saw tylli ki khra um ba la shna ha 
ka dur ki khiew khyndew. Hynrei ha kino id 
bynta jong ka jingleh niam ba la pyndonkam ia 
ki, ym pat lah ban ong shai. Kawei kaba ngi 
daog.lalL ban kem la ka jingmut kaba don ha 
kine.ki khra ka long! imat, ha kaba buh um na 
ka bynta ka jingknia bad kaba buh iad-utn, kum 
kawei ka jait iingdih ba kongsan hab a la dep 
kano kano ka jingleTi niam,^ b^d ba u Khasiu ju 
don naduh ki por barihi baj'ah. 

Bun tylli ki snem ba u Suba Sing u la bat ia 
ka kam rangbah shnong (headman) jong ka 
shnong Nongwar. La iathuh ba ha Nonpar ka 
la ju long ka rukom ban leit ai ia ka khlieh jong 
u masi ba la dep knia ha kane ka duwan shnong 
sha uno uno u rangbah shnong, kam pher ruh 
wat la u la shongthait noh na ka kam La niew 
ba ka khlieh u masi kria ka dei ka bhah ba la 
buh tyngkai khnang kum ka dak ka jingburom 
bad jingithuh ia ka kyrdan ba u la bat. Ka long 
ka rukom leh burom ba la ju don naduh ki por 
ki longshwa manshwa. 

Hynrei namar ba u Suba Sing u la kylla 
khristan, la iathuh khana ba u la kyntait ia kane 
ka jingwan tyrwa sngewbha ia ka bhah khlieh 
masi na kata ka jingknia shnong. La u kyntait 
kumta, pynban um ju pynthut ne pynmong ia ka 
iingsngew ki shnong hi. U Suba Sing um shym 
la leh ia kane namar ba u ibeifi ia ka jingleh 
niam tynrai la ka jong. 

Ki sngi ka jinglong tymmetf ki la nang tyllun 
sted. Ka jingkut ka la hajan ka jingkhang. La 
katta ruh ka lyngkor ba la tynrong ha u kam lah 
hap satia, Namar haduh ka snem ba kfaatduh 
jong ka jingim, u Suba Sing u dang iai long u 
dkhot jong ka Sub-pastoral Committee jong ka 
Assembly (Synod) kaba la long ha Shangpung ha 
ka snem 1926, naduh sngi Palei 18 tarik haduh 
sngi u Blei 21 tarik.’^ 


15. U Nongialsm tChristaa, 19X6 

Dei ha kane ka juh ka snem ba ka jingiaseng 
Presbytery ha Nongwar (22-24 Jan.) ba la mynjur 
ia ka rai kaba ong kumne : “Yn kren stmph^g 
ka kam tymmen basan hakawei pat ka Presbytery 
da I Kpa u Borjo La ia kane ka kam la 
bynshet ha u, hynrei ka mon u briew kam iadei 
bad ka mon u Blei. U Suba Sing tim sh;pi ia 
lah ban ap per tad ban da lah pyitdep ia ka, 
namar ka jingiap ka la wan jngoh ia u ha kajuh 
ka snem. 

Khtem da poi pyrkhat, u Suba Sing u la kem 
pang kyndit naduh ka Assembly ha Shangpung. 
La thaw lud mardor ban kit noh ia u na Snang- 
pung shaduh Nongsawlia da u kulai jong u kpa 
ka Glis. Na Nongsawlia pat shaduh Nongwar 
la kit ia u da ki briew. Dei naduh kane ka por 
u Suba Sing u la ioh ka jingshitom na ki thied, 
kaba la ban thop ha jingthiah khlem da ailad 
satia ba un dang khie khlieh stiuh. 

Lynter ki snem u la ju don ka met kaba koit 
ba khiah, kaba khiain ba shait bha ; urn ju kham 
pang thala. U don ka bor met kaba ksah bha hi 
mlan. La iathuh ba shibusta u kwai, na bri 
haduh ha la iing, u lah ban kit da kaba suk. 
Hynrei don ka por ia kiei kiei baroh, bad ka por 
ka long ka kynrad halor ka rta briew. Pyrkhat 
kein, kat ha ka rta ba la 66 snem palat, bad kum 
ha kato ka Juk laid kjat kaba da ki sngi lynter, u 
dang lah ban leit jingiaseng Assembly (Synod 
mynta) shaduh Shangpung ha Jaintia Hills. 


16. U Noogialam Khrlstan, 1926. 

Kane ka jingpang ka la bat trait ia u da 
kattQ katne bnai khlem da pyllait rhuh. Shiban 
del nainar kane ka jingtrei shitom jong u, ha kn 
liang ka bor met, kaba la long kawei na ki daw 
ka jitigkem kynsan ka jingpang. 

Kawei pat kaba la ktah eh ia ka jingsngew u 
tymmep dei ka jingiaid bakla lynti jong u khun 
rangb^h jong u, u Borjodhon. U la laid sakma 
noh na ka jingngeit. Pynban hipdeng ka shaiong 
ngit badum tlip, don ka jingkyrmen basah 
khyrdong khyrdit ha u khun khatduh jong u, u 
Tiengred Piengdoh. “To wat lehbein ia la u 
para” long ki tien puramit jong u Kpa ha u Bor- 
jodhon,- ka khyllipmat ba khatduh ka jingim 
jongou, ha shwa ban dkut noh u sai hukum. 

Toi, u Suba Sing da ka bor baroh bad da ka 
jingieit bah u la shakri ia ka shnong ka thaw, la 
ka hima Sheila bad ia ka balang. Palat la kine 
baroh, u la shakri aiti lut ia la u Nongthaw, la 'la 
u Nongpynim- u Jisu Khrist kein. Junoin sha ka 
ri kiba im u la leit ban ym iakhlad shuh. U la 
iehnoh khunswet la u khun kWutduh jong u, 
hynrei u aiti bad'shamah ha ku jingialam ki 
ksangti bakhlain jong uta u Badonbor baroh. 

U Suba Sing, tymmcn basan ka balang 
Nongwar, u la khlad noh ha ka sngi u Blei, 19 
tarik ;u December 1926, por 10,30 mynstep ; 
hamar ba u khun khatduh jong u u don- ha 
iingniane ha ka Sunday school (skul pynpaw). 
Hangta hi ka jingjynjar ha ka khuri jineim johg u 
ki la wai noh. La tep ia u Suba Sing ha u fum 
jingtep Nongwar ha ka 21-12-1926. 



Tymmdn Basan ka Balang 
Nongwar 

[La sot na U Nongialam Khristan, March, 1927. 
Ka jingkhlad noh u Suba Sing (Kpa u Borjo) 
h i u December, 1926]. 

Ha ka step sngi U Trai I9th December, 1926 
i ne u Rangbali u la khublei lakhlad bad kane 
ka pyrthei sha la U Trai. U la don ha kl tyrsim 
Knnep, jong ka jingpang ba i kordit lajan 8 bnai; 
bad hapde ig ki por ba lyngkot kum kine, u don 
tans’ ka mynsiem pynkhreh ba aitt lut. Id kum u 
iiongleit Pilgrim nangne na ri khlaw’ pyrthei, sha 
la ling shongneh ha Bneng : bad kumta la tep 
ia u, ha ka 2 1 tarik 

Tc, don shisha bun kie^kiei ba’n thoh 
shaph'ing jong u, hanrei ym don jaka bangne; bad 
ka’m shong dor ei-ei ruh, da kum ngi kiba long 
tang kum ki ksiw, ba’n laroh sin syntiew ia u 
’riwtymmen uba la lohi la kasngi khajongka 
Balang ha Nongwar. Hinrei haba loh lad kurone, 
ba’n pynrung ha ka skul jingkynmaw jong ki 
hajar nongpulc, shaphang ka kyrteng jong u, 
nga ngeit skhcm kat kiba tip la Uy kt’m banse 
khlcm pynhiar mynsiem sngew ngiew, ba la lip 
noh na ka List jong ka snem 1927, ia u 
’newkhmat ’riew-kynsai jong ka Balang PriCS- 
b' ter i an ka Assembly Khasi Synteng, bad kum u 
Nongial'im ba rkngbah ka muluk 9 shnong ki 
saw tVadadars Shelia, mynshiwa ki sngi ka snem 
thymmai; toi, ki kam ;hha bet u la leh, marwei- 
mafwei bad ki lok ki jor, ki’n ym ]pep’ bail 

long ka jingiathuhkbana puriskam, haba shong 
Komiti ba ki dorbar Niam, ne Dorbar pyrthei, 
kumba u long hi u briw, uba don ka influence 
kaba kumta, ha ki sngi kar’ta jong u. 

Ha ka Hang jong ka District Sheila, ka long 
ka jingduh bym Ian pynshong dor, haba bun 
snem la ka Fund Khaw Kham la thep ha ka 
synduk jorg u, la kum ba buh ha la ki synduk 
tyngka, hynrei haba u’m don sbuh kumne, katno 
kz jingduh; tang kawei kaba itynnad na ki 
jingkhreh I’pa jong u, ba ha ka por ba dang tip 
briw bha, kum u Treasurer Khaw Kham ka 
District, bad ka Balang, u aiti noh na lade la 
kine ki spah, ki hajar, ba la thep katta snem ha 
ka synduk jong u, shiwa ba u’n ieng noh na ka 
pyrthei sha la U Trai. Ka Balang khamtam ka 
la duh ia u Nongialam, uba katba jia ki jingdon- 
kam, yn iai iam briw slem-slem hapoh la ka 
mynsiem, namar ki kti ka jingtrei, ki long kumba 
la shonshap, naduh u maw lynti ha ki lynti 
shnong lynti bri, haduh ki phyllaw ka Ing Mane 
ba kvntang bad ki jaka shong ia kiba u la kit 
rangbah hapdeng kine ki 25 snem tarn ka kam 
Tymmen Basanjong u : Te la u la kit donbor 
katne ruh, ha ka jinglong briw ba duna, nga 
ngeit u’n ym lah iai pynbiang katba kiwei ki’m 
shem jingduna ha ka jingim jong u ba’n 
kynthoh. 

Kumta, nalor kine baroh, haba pyrkhat ne 
peit ia ka jingduh kiba ha iing ha sem, ia uba 
kum une u Rangbah, nga ngeit ngi ia $n|ewthuh: 
bad ki, ka’n long tang ka suia kah I’oh shtJynter 

lymda U Trai u long u jong ki, bad ma ki, ki 
jong u. Mynta u*m don shuh, u la rung ha ka 
jingjahthait ha u Kynrad junom. Te shiwa ba’n 
pynkut, ha kaba wai noh, nga'm lah khlem da 
kyrpad ia ki lok nongpule, ba ki’n ia sngewbha 
b I'n kynmaw lem ba’n iathuh tang shikyntien ha 
khmat ka Khet jingisnei jong U Trai ka Kani, na 
ka Bynta ka Balang Nongwar, hapdeng ki jing- 
sngewkynjah b .d pait dohnud, da ka jingkhlad 
jong u, namar kum ka Balang hi da ka mynsiem 
ba duai ngi k’ang ; 


Ah Trai ! kynmaw la ka Balang, 
To wan kloi iarap iada ; 


The SKI: 1927. } B. Wallington. 



Ka shithi u Rev. E. H. Wiliiams 

"lOiasia” 

594 Pentregethin Rd 
Gaereithia Swansea 
November 7th 1956 

Ha ka BalaAg Nongwar 
C/o ^ecretai^, T E Diengdoh, 

Ko Lok baieit, 

Nga la sngewbha shibun eh ba’n ioh ia k-i 
shithj jong phi mynta ka sngi, ha kaba phi lathuh 
shaphang ka Centenary jong kaBalang Nongwar 

Nga iaiang bad phi ha kaba iaroh ia u I rai 
na ka bynta ka jingsumar bad ki jingkyrkhu la 
phi baroh ha kme ki shispah snem. 

Nga kynmaw bha ia ka shnong Nongvvar ha 
ka snem 1893 haba ka la don ha ka jaka barim 
sharum, nga ju Icit shato ha ka por liur na Lait- 
kynsew I a shitom ka lynti, bad la don ka 
ladder siej bajrong ban hiar ha kawei ka jaka, sa 
ki maw babtl.uid, haduh ba nga dei ban da law 
laki juti-muja, ban laid sumar loh noh arsui 
haba kyllon. 

Ha kato ka por ka shnong ka la itynnat eh, 
bad la don ka mgmare bant ha pdeng shnong. 
Ki la don tang khyndiat ngut ki Khnstan, bad u 
Salmon u tymenbasan. 

Nga kynmaw ka por ba nga la leit hiar 
hangta ban pdiang balang bad pynbaptis la U 
Rai Bhadur Dohory Ropmay B.A. Bad sa shisien 

pat ban pdiang riwdykhot ia u. Katno phi bad 
nga, naduh kata ka por, ngi la sngewkmen bad 
laroh la U Blei'naka bynia ki jingkyrkhu jong 
U la une u ran bah jong ngi. 

Hynrei ha ka snem 1897 (June 12) lajiau 
Jumai bashyrkei eh, bad la twa lut ka shnong- 
rim Nongwar bad la lap kumba 60 ngut ki briw. 
Ynda kumta phi la iakiw shitom shalum. Tip, 
dang im ne em ba lah ban kynmaw ia kata ka 
por ? Haba ki Khnstan ki la iaduwai ; (la don 
bun ki bymlong Khristan ruh) ki la ialeit kiw ia 
u riat, hynrei la pot sha u mawsiang bah uba 
khang lynti. HanjPta ki Khnstan ki iaduwai 
lang ba U Blei Un isnei ban plie lynti la ki. 

Kumta kumta, U Blei U la jubab ia ki. La 
khynniuh jumai pat haduh ban da pynhap ia 
iiwei u dieng bah sha ki, bad ki la kiw na ki 
tynat bad ka met uta u dieng sha lait bad hadien 
kata ki la poi sha lum, sha ka jaka ba phi iashong 
mynta. Ah katno ka jingisnei U Blei la phi bad 
ia ngi baroh. La donkam ia u Jumai ban pynum 
noh la ki dohnud maw, bad la wan bun ki briw 
ban aiti ialade ha U Jisu Khrist. Haleliwia ! 

Hapdeng jong ki la wan U Kpa u Borjo, 
Kpa u Son bad Kpa u Kisno kiba la long ki 
tymenbasan ba ngi niewkor bad sngew kynmaw 
ieit haduh mynta. 

Lehse bun na kita ki lok baieit ki la leit noh 
sha U Trai, ban ruwai iaroh hakhmat ka khet 
jong U. 

Katno ba ka Balang Nongwar ka la foi 
haduh mynta ! nga ju ioh khubor teng teng na 
Ka Pateng Khnstan, bad na ki lok. 

la U Rev. O. S. Warding nga kynmaw bha, 
bad nga la ju sngewtynnad la u kum u nongia- 
thuhkhana. To nang laid shitrhem, ko lok baieit. 

Nga kyrmen ba ki samla Nongwar ki’n nang 
pynmih shitrhem, shuh shuh ki nongmih khmat 
ha ka balang U Jisu Khrist. Wat ha ri Khasi 
ruh, dang don bun ki mynsiem kiba dang sah ha 
kajingdum, Wat hun haduh ban da lut ia ka 
ri Khasi bad Jaintia. 

Nga bad 1 Mem ngi ia ai khublei shibun ia 
phi baroh. Khublei 


Nga long, uba ieit la phi 
E. H. Williams 

Tang I Jingkynmaw Burom 

la u Niaphorsing (kpa u Wankiri), u soh 
nyngkong ka balang Presbyterian ha 
Nongwar. 

La kha ia u ha ka snem 1808, namar 
ha ka por mynba u ia kynduh nyngkong 
ia u saheb William Lewis ha ka snem 
1853 u la dap 45 (sawphew $an) snem ka 
rta. 

Da ka jingialap u saheb Lewis, harud 
wah Bagra Shelia, shaphang uto u Riew< 
said, katba kum ka Gospel u Loukas 
9 : 25, la ktah jur ia ka mynsiem u 
Niaphorsing. 

Te u la pd.iaii'g ia u Jisu Khn^ bad 
kylla Khristan ha kfi snem 18.^4. 


S. S. M. 




Ki kot da a job 0 nongthoh 

1 . Ki Syrwet Jingshai 

2. Ha Ki Sur Ka Poetry 

3. Ki Mawdong Ka Jingngeit 

4. Ki Ese Bad Ki Poim 

5. U Nongtem Duitara Bad Ka 
Jingpynshai 


